Makran

eta|dekstra|200px|La centra montaro de Makran en Pakistano.
**Makran** () estas duon-dezerta marborda strio en Baluĉistano, en Pakistano kaj Irano, laŭlonge de la marbordo de la Persa Golfo kaj de la Golfo de Omano.

## Etimologio 
La nomo Makran derivas el *Maka*, nome koincida satrapio de la Akemenida Imperio. Alia, pli malnova derivo estas el Makar, aŭ mardrako, laŭ la ĝibbalenoj aŭ balenŝarkoj kiuj abundas en la nordo de la Araba Maro.

La vorto *Maka* poste iĝis *Makran*, kiel oftas en tre rilataj antikvaj avestaj kaj malnovpersaj lingvoj kiuj uzas "an" kaj "ran" kiel finaĵon de pluraloj.

La suda parto de Baluĉistano estas nomata *Keĉ Makran* en la pakistana flanko kaj Makran en la irana kio estas ankaŭ la nomo de iama provinco de Irano. Antaŭ tio, en Akemenidaj tempoj, la nomo *Maka* estis uzata por tiu regiono. La sumeraj komercpartneroj de la kulturo Magan estis identigitaj kun Makran. En la verko de Varahamihira nome *Brihat Samhita*, estas mencio de tribo nomita *Makara* kiu loĝis en la landoj okcidente de Hindio. Ariano uzis derivaĵon de *Makran* el la persa termino *mahi ĥoran*, signife "fiŝomanĝantoj" por la baluĉoj loĝantoj de marbordaj areoj, sed tio estis konsiderata "eraro."

## Akemenida epoko 
eta|dekstra|220px|alt=Baloch and Alexander's empire|La Akemenida Imperio je sia plej granda etendo, inklude la regionon de Maka.
Maka estis grava antikva orienta satrapio de Ciro la Granda, fondinto de la Akemenida Imperio. Ĝi korespondis kun teritorioj de nuntempaj Barejno, Kataro, kaj Unuiĝintaj Arabaj Emirlandoj, plus la norda duono de Omano, same kiel Baluĉistano kaj la provinco Sindh de Pakistano. La Babilonianoj estis farintaj vojaĝojn uzante Maka por komuniki kun Hindio. Post la morto de Ciro, Dario la 1-a (Persio) sukcedis lin en la trono, kaj, laŭ la greka historiisto Herodoto, deziris scii pli pri Azio. Li volis koni kie la "Induso (kiu estis la nura rivero krom alia kiu produktas krokodilojn) malpleniĝas en la maron". kiu konkeris Sindh en 519 a.K. kaj konstituante ĝin kiel sian 20-an satrapion. Post la morto de la Akemenida Imperio, Aleksandro la Granda ankaŭ trapasis Maka en sia kampanjo de konkero. Lia armeo marŝis tra akra dezertovojo en Makran, kie li perdis gravan nombron de soldatoj pro la akraj dezertaj kondiĉoj.

## Referencoj 
## Bibliografio 
* Nicolini, Beatrice, The Makran-Baluch-African Network in Zanzibar and East Africa during the XIXth Century, African and Asian Studies, Volume 5, Numbers 3-4, 2006, pp.&nbsp;347–370(24)
* Al-Hind: Early Medieval India and the Expansion of Islam 7Th-11th 
* Eilers, Wilhelm, Das Volk der Makā vor und nach den Achämeniden, AMI Ergänzungsband 10, 1983, 101-119
* 

## Eksteraj ligiloj 
* Balochistan and Makran, Pakistan 
* 'Music of Makran: traditional fusion from coastal Balochistan' from the British Library Sound Archive 

Kategorio:Golfo de Omano
Kategorio:Ebenaĵoj
Kategorio:Geografio de Barejno
Kategorio:Geografio de Irano
Kategorio:Geografio de Omano
Kategorio:Geografio de Pakistano
Kategorio:Geografio de Unuiĝintaj Arabaj Emirlandoj
Kategorio:Baluĉistano
Kategorio:Sindh
Kategorio:Historio de Baluĉistano
Kategorio:Historio de Sindh
Kategorio:Regionoj de Irano
Kategorio:Regionoj de Pakistano
Kategorio:Araba maro
Kategorio:Aĥemenida imperio